 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መረጻ ኣመሪካ ዶናልድ ትራምፕ ኣብ መረጻ ንኽዕወት ዝጽልዩ ኣፍሪቃውያን ወንጌላውያን 14 ጥቅምቲ 2020 ምንጪ ስእሊ, Getty Images ዶናልድ ትራምፕ ብ2018 ንኣፍሪቃውያን ረስሓት ኢሉ ምድሃሉ ዝርሳዕ ኣይኮነን ብ2016 ኣብ ፕሬዝደንታዊ መረጻ ኣመሪካ ምስተዓወተ ካብ ሸውዓተ እስላም ሃገራት ዝመጽኡ ስደተኛታት ኣይቕበልን ክብል እንከሎ ኣብቲ ዝርዝር ገለ ሃገራት ኣፍሪቃ ተኻቲተን እየን እንተኾነ እቲ ፕሬዝደንት ኣብ ኣፍሪቃ ከም ጠበቓ ሃይማኖቶምን ክብርታቶምን ገይሮም ብምውሳድ ዝጽልይሉ ኣይተስኣኑን ፕሬዝደንት ትራምፕ ኣብ ዓለም ኣካታዒ መራሒ እንተኾነውን ከም ናይጄሪያን ኬኒያን ዝበላ ሃገራት ግን ብዙሓት ደገፍቲ ከም ዘለውዎ ትካል መጽናዕቲ ፒው ኣብ ጥሪ ዘካየዶ ዳህሳስ የረድእ ኣብ ወርሒ ሰነ ፍሉጥ ናይጄሪያዊ ወንጌላዊ ፓስተር ክሪስ ኦያክሂሎሜ ፈጣሪ ንውላዱ ኣብ ሓደ ቦታ ከቐምጦ እንከሎ ሰይጣን ንዕኡ ንምዕናው ዝከኣሎ ስለ ዝገብር ንዕኡ ሕማቕ ከይገጥሞ ንጽልየሉ ኢና ኢሉ ነይሩ ብተወሳኺ ኣብ መረጻ ኣመሪካ ክዕወት ንዝጽዕር ዘሎ መወዳድርቱ ሕጹይ ዴሞክራት ኣጠንቂቑዩ ትራምፕ ንክርስቲያን ምሕጋዙ ጽቡቕ ከም ዘይስምዖም ክትፈልጡ ይግባእ ስለዝኾነ ክርስቲያን ንዝኾንኩም ከም ዝጸልኡ ክትፈልጡ ኣለኩም ምባሉ ካብ ኣሜሪካ ሓሊፉ ኣብ ብዙሓት ሃገራት ዓለም ኣዘራራቢ ኮይኑዩ ናይጄሪያን ኬኒያን ንሃይማኖት ሰፊሕ ቦታ ዝህብ ሕብረሰተብ ዘለወን ሃገራት እየን ኣብታ ኣብ ኣፍሪቃ ዝሰፍሐ ብዝሒ ህዝቢ ዘለዋ ናይጄሪያ ኣብ ደቡባዊ ክፋል እታ ሃገር ክርስቲያን ስለ ዝበዝሑ ዓበይቲ ኣብያተ ክርስቲያናት ኣለው ኣብ ኬኒያ ድማ ብዙሓት ፖለቲከኛታት ምስ ደገፍቶም ንምርኻብ ካብ ዝጥቀምሎም ቦታታት እቲ ሓደ ሃይማኖታዊ ቦታታትዮም መብዛሕትኦም ኣብ ኣፍሪቃ ዘለው ወንጌላውያን ምንጻል ጥንሲ መሰላት ሕደ ጾታውያን ዘይቕበሉን ደገፍቲ እስራኤልን ኮይኖም ፕሬዝደንት ኣመሪካ ዝነበረ ባራክ ኦባማ ዋላውን ኣፍሪቃዊ መበቆል እንተሃለዎ ደገፍቱ ኣይነበሩን ምምሕዳር ኦባማ ኣብ ኣፍሪቃ ሊበራላዊ ኣጀንዳ ከስርጽ ይጽዕር ስለ ዝነበረ ንመብዛሕትና መራሕቲ ሃይማኖት ከቢድ ፈተና ነይሩ ትራምፕ ምስ መጽአ ግን ዕረፍቲ ረኺብና ኢሉ ኬኒያዊ ፓስተር ሪቻርድ ቾጎ ምምሕዳር ትራምፕ ንኸም ማሪስቶፕስ ዝበሉ ኣብ ምንጻል ጥንስን ዕደላ መከላኸሊ ጥንስን ዝነጥፉ ሕጋዊ ትካላት ዝወሃብ ዝነበረ ናይ ገንዘብ ሓገዝ ጠጠው ምባሉ ይንእዶ ፕሬዚደንት ናይጀርያ ብዛዕባ ጸያፍ ቃላት ትራምፕ ተሓቲቱ ኬንያን ናይጀርያን ኣብ ትራምፕ ዝለዓለ ምትእምማን ካብ ዘለወን ሃገራት ተሰሪዐን እገዳ መገሻ ትራምፕ ንሰበይትኻውን ምውሳድ ኣይክከኣልን እዩ እቲ ትካል ብ2017 ኣመሪካ ነቲ ሓገዝ ገንዘብ ደው ምባላ ህይወት ደቂ ኣንስትዮ ኣብ ሓደጋ ዘውድቕዩ ክብል ኮኒኑዎዩ ፓስተር ቾጎ ግን ህይወት እታ ኣደ ኣብ ሓደጋ ዘእቱ ጥንሲ እንተዘይኮይኑ ምንጻል ጥንሲ ሕጋዊ ኣይኮነን ምስ ዝብል ሕጊ ኬኒያ ዝሰማማዕ ኮይኑ ምቁራጽ ጥንሲ ሕጋዊ ምግባር ግን ኣካል ኣጀንዳ ምቁጽጻር ብዝሒ ህዝቢዩ ብምባል ይነጽጎ ምንጪ ስእሊ, Pastor Chogo መግለጺ ስእሊ, ፓስተር ቾጎ ብላክ ላይቭስ ማተር ተጨውዩ ንዝሓለፉ 4 ዓመታት ጉዳይ ምንጻል ጥንሲ ኣብ ፖለቲካ ኣመሪካ ዓብዪ መካትዒ ኣጀንዳ ኮይኑ መጺኡ እዩ ጸዓዱ ወንጌላውያን ኣብዚ ጉዳይ ሰሚሮም ነቲ ዝገብሩዎ ዝነበሩ ምንቅስቓስ ኣንጻር ምንጻል ጥንሲ ናብ ሓያል ፖለቲካዊ ጸቕጢ ክሰጋገር ገይሮም ኣመሪካ ብ1973 ምንጻል ጥንሲ ሕጋዊ እዩ ክትብል እንከላ ፖለቲካዊ ዝንባለ ዘይነበሮም ጸዓዱ ወንጌላውያን ብ1980 ኣብ ዝተኻየደ ፕሬዝደንታዊ መረጻ ንሪፐብሊካን ሮናልድ ሬጋን ከም ዝደገፉ ይፍለጥ ተነሓናሒኡ ዝነበረ ጂሚ ካርተር ዋላውን ተኸታሊ ወንጌል እንተኾነ ሰጓሚ ሊበራላዊ ኣተሓሳስባ ዘሰጉምዩ ኢሎም ብምእማን ሮናልድ ሬጋን ንክስዕር ድምጾም ሂቦም ካብ ሽዑ ጀሚሮም ጸዓዱ ወንጌላውያን ንሪፐብሊካን ብምምራጽ ኣብ ዓለም ብፍላይ ድማ ኣፍሪቃ ጽልዋ የሕድሩ ኣለው እዚ ዋላውን እቲ ዶናልድ ትራምፕ ዝንቀፈሉ ጉዳይ ጸለምቲ ዘጨንቖም ጸለምቲ ኣመሪካውያን ዝሓውስ ከም ዝኾነ መጽናዕቲ ፒው ሪሰርች የመልክት ኣብ ደቡብ ምዕራብ ናይጄሪያ ኣብ እትርከብ ቤተክርስቲያን ሚስዮናዊ ክርስቶስ አንግሊካን ቤተክርስቲያን ቆሞስን ሊቀ ዲያቆናትን ዝኾነ ክቡር ኢሜካ ኢዜጂ ፖለቲካዊ ኣመለኻኽትኡ በቲ ቅዱስ መጽሓፍ ዝብሎዩ ዝዕቀን ክብል ይካታዕ ሃይማኖት ውልቃዊዩ ናይተ ክኣ ንስለ ህይወት . 